钦定古今图书集成/方舆汇编/职方典/第1185卷 > 《玉英堂》刘养微
## 钦定古今图书集成/方舆汇编/职方典/第1185卷 > 《玉英堂》刘养微

“昔我梦西游，骑龙上青天。耸身凌竹影，忽堕昆仑巅。
昆仑何巍巍，上与云汉连。道逄绿发翁，三五相周旋。
一见顾我笑，挥手开云关。五城十二楼，恍惚霞变迁。
青螭坐我侧，白兽跳我前。有鸟名凤凰，双啼玉树烟。
久不见人世，于今三十年。天鸡鸣扶桑，车马喧阗阗。
世事日煎迫，晓出皆未还。今登玉英堂，记忆尚宛然。”
虽异天上乐，颇无区中缘。花丛绕深竹，蛱蝶飞娟娟。
青山四周遭，雨歇春可怜。登楼发长啸，缥缈来群仙。